Anne Cathrine Syversen

Anne Cathrine Syversen (født 1970) er en norsk journalist, politiker (H) og programleder som har vært ansatt i NRK i 21 år.   

Syversen ble født i Oslo og vokste opp i Oppegård kommune (nå Nordre Follo).  Hun er utdannet ved Høgskolen i Oslo innenfor teater, drama og U-landsstudier. Hun har også journalistikkutdanning fra Høgskolen i Volda.

Hun begynte å jobbe i NRK i 1999. Hun har jobbet ved NRKs distriktskontorer i Østfold, Finnmark, Vestfold, Telemark og NRK Østafjells. Her har hun vært programleder, reporter og vaktsjef. I 2010 lagde hun dokumentaren Telemarks skjulte skatter, som gikk på NRK1 under programserien «Glimt av Norge». Fra 2010 til 2011 var hun programleder for Norge Rundt.

Hun sluttet i NRK i 2020 for å starte i jobben som prosjektleder i Green Tech.

Syversen har vært lokalpolitisk aktiv for Porsgrunn Høyre og var partiets ordførerkandidat i 2023.

 Referanser 

Kategori:Norske journalister
Kategori:Norske TV-programledere
Kategori:Norske radioprogramledere
Kategori:NRK-journalister
Kategori:Programledere for NRK Radio
Kategori:Programledere for NRK TV
Kategori:Personer fra Oslo
Kategori:Personer fra Oppegård kommune